Diari Oficial de la Generalitat Valenciana


Sumari del DOGV 3892, del 05-12-2000 (2000/9860)

ORDRE de 28 de novembre de 2000, de la Conselleria d'Agricultura, Pesca i Alimentació, per la qual es modifica l'import global màxim d'una línia de subvenció inclosa en l'Ordre de 22 de febrer de 2000, per la qual es publiquen les línies pressupostàries i els imports globals màxims que financen, per a l'exercici 2000, determinades subvencions gestionades per la Direcció General de Producció Agrària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9860


Data del document
:   28-11-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * mecanització agrària
    * ajuda a l'agricultura

ORDRE de 28 de novembre de 2000, de la Conselleria d'Agricultura, Pesca i Alimentació, per la qual es modifica l'import global màxim d'una línia de subvenció inclosa en l'Ordre de 22 de febrer de 2000, per la qual es publiquen les línies pressupostàries i els imports globals màxims que financen, per a l'exercici 2000, determinades subvencions gestionades per la Direcció General de Producció Agrària. [2000/X9860]
  
En l'Ordre de 22 de febrer de 2000 (DOGV núm. 3.699, d'1 de març), es fixaven les línies pressupostàries i els imports globals màxims d'una sèrie de línies de subvenció, entre elles les corresponents a les ajudes finançades pel Ministeri d'Agricultura, Pesca i Alimentació. Aprovada una modificació pressupostària per major assignació realitzada pel Ministeri, més una transferència des de una altra línia d'ajudes finançada amb fons propis, i el que es consigna en els pressupostos de la Generalitat Valenciana per a 2000,
  
ORDENE
  
Article únic
  
Es modifica l'Ordre de 22 de febrer de 2000, sobre línies pressupostàries i imports globals màxims de les subvencions gestionades per la Direcció General de Producció Agrària, amb bases reguladores en vigor, pel que fa a les següents línies d'ajuda del programa 714.20, Ordenació i millora de les produccions agràries, els imports de les quals quedaran de la manera següent:
  
Línia 702/000/00
  
Ordre de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris (BOE núm. 52, de 02.03.1993).
  
Ordre de 13 de juliol de 1993, de la Conselleria d'Agricultura i Pesca, per a l'aplicació en la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris (DOGV núm. 2.092, de 30.08.1993).
  
Import global màxim: 756.904.336 pessetes (1.098.121,24 euros).
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 28 de novembre de 2000
  
La consellera d'Agricultura, Pesca i Alimentació,